**Concursul de creație literară „#MândrudeBrașovulmeu”
Condiții de participare**

**1. Cadru general**
1.1. Concursul de creație literară **„#MândrudeBrașovulmeu”** este organizat de Radio România (Serviciul Gaudeamus și Proiecte și Radio România Brașov FM), cu sprijinul Primăriei Municipiului Brașov, în cadrul Târgului de Carte Gaudeamus Radio România, ediția Brașov 2022 (31 august – 4 septembrie, Piața Sfatului), și se desfășoară în intervalul 18 august – 4 septembrie.
1.2. Tema concursului: realizarea unei lucrări literare originale având ca temă ce le place participanților, de ce sunt mândri că sunt locuitori ai orașului Brașov, ce ar dori să schimbe în orașul/cartierul/școala lor și cu ce cred că ar putea contribui tinerii Brașovului la această schimbare.

**2. Premii**
2.1. Vor fi acordate 10 premii în valoare de câte 300 lei, oferite de Radio România și Primăria Brașov, pe baza votului unui juriu care va avea în componență cel puțin un specialist în domeniul limbii și literaturii române.
2.2. Pentru fiecare dintre secțiunile menționate la punctul 3.1, se vor acorda câte cinci premii.
2.3. Festivitatea de premiere va avea loc pe data de 4 septembrie, în cadrul unui eveniment organizat în cadrul Târgului de Carte Gaudeamus Radio România, ediția Brașov 2022.

**3. Condiții de participare**
3.1. Concursul este adresat exclusiv elevilor din Brașov din ciclurile de învățământ gimnazial (clasele V – VIII) și liceal (clasele (IX – XI); reper: anul școlar 2021 - 2022. Concurentul care va întruni cel mai mare punctaj la secțiunea rezervată liceenilor, va reprezenta Brașovul la finala pe țară a Concursului Național de Lectură Mircea Nedelciu, organizată cu prilejul ediiei din București a Târgului de Carte Gaudeamus Radio România.
3.2. Lucrările pot aparține oricărui gen literar (liric, epic sau dramatic), cu condiția să fie lucrări originale, realizate integral de către participanți.
3.3. Nu vor fi luate în considerare reproduceri ale unor opere deja publicate.
3.4. Un participant poate înscrie în concurs maximum două lucrări.
3.5. Este obligatoriu acordul exprimat în scris, prin e-mail, al unui părinte/susținător legal, pentru publicarea lucrării pe website-ul [www.gaudeamus.ro](http://www.gaudeamus.ro/) și pe pagina de Facebook Radio România Gaudeamus. – vezi modelul de acord
3.6. Este interzisă participarea rudelor/afinilor angajaților organizatorului și ai tuturor organizațiilor implicate în derularea concursului.

**4. Modalitatea de derulare și termene**
4.1. Elemente necesare pentru înscrierea la concurs, care se expediază exclusiv prin e-mail de către părinții/susținătorii legali ai concurenților, către secretariatul târgului, la adresa roxana.bratu@radioromania.ro: lucrarea (.doc/.docx/.pdf), denumirea lucrării, numele/pseudonimul concurentului, clasa absolvită a concurentului, acordul pentru publicarea lucrării pe website-ul [www.gaudeamus.ro](http://www.gaudeamus.ro/) și pe pagina de Facebook Radio România Gaudeamus (care poate fi exprimat în mesaj sub forma prezentată în modelul de acord).
4.2. Termenul limită pentru primirea lucrărilor este 1 septembrie, ora 20.00.
4.3. Lucrările vor fi numerotate, în ordinea primirii; numele/pseudonimul și vârsta concurenților nu vor fi publicate decât după încheierea votului juriului.
4.4. Membrii juriului vor primi lucrările însoțite doar de numărul de concurs al acestora.
4.5. Premiile nu vor putea fi cumulate; în situația în care, din vot reiese același câștigător pentru două premii, pentru acordarea celui de al doilea premiu va fi luat în calcul participantul situat pe locul imediat următor.
4.6. Câștigătorii vor fi invitați să participe la evenimentul organizat pe data de 4 septembrie, dar acordarea premiului nu este condiționată de acest aspect; participarea la ceremonia de premiere va fi posibilă doar cu acordul exprimat prin e-mail al părinților/susținătorilor legali.
4.7. Sumele aferente premiilor vor fi virate de către organizator în conturile comunicate de către persoanele care au înscris concurenții, până cel mai târziu la data de 16 septembrie 2022.

**5. Prelucrarea datelor cu caracter personal**
5.1. Toate datele cu caracter personal colectate de către organizator sunt prelucrate în conformitate cu dispoziţiile Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date (Regulamentul general privind protecţia datelor);
5.2. Prelucrarea efectuată de către organizator presupune următoarele operaţiuni: colectarea, utilizarea, înregistrarea, stocarea, arhivarea, divulgarea – exclusiv cu acordul susinătorilor legali ai concurenților - şi ştergerea datelor cu caracter personal în conformitate cu prevederile legale.
5.3. Datele cu caracter personal vor fi utilizate de către organizator cu bună-credinţă și exclusiv pentru derularea acestui concurs, pentru identificarea corectă a câștigătorilor premiilor și pentru acordarea premiilor conform rezultatelor voturilor.

Model de acord, care poate fi trimis ca text în corpul de mail, odată cu lucrarea

Subsemnatul(a) \_\_\_\_\_\_\_\_\_\_\_, în calitate de \_\_\_\_\_\_\_\_\_ al concurentului \_\_\_\_\_\_\_\_, sunt de acord cu publicarea lucrării \_\_\_\_\_\_\_\_\_\_ pe website-ul [www.gaudeamus.ro](http://www.gaudeamus.ro/) și pe pagina de Facebook Radio România Gaudeamus, și cu prelucarea datelor cu caracter personal comunicate organizatorului, conform prevederilor legale, exclusiv pentru derularea concursului „..............................”.